Missatge: L'Alt Urgell demana el retorn del senyal analògic allà on no arriba correctament la TDT Actualitzat a les 14:54 h   06/04/2010A l'Alt Urgell encara hi ha una cinquantena de municipis que no reben correctament el senyal de la TDT i alguns han estat uns dies sense televisió. Les Valls d'Aguilar és un dels més afectats amb un total de 13 nuclis. El Consell Comarcal de l'Alt Urgell ja ha demanat que, mentre no funcioni la TDT, es retorni el senyal analògic als pobles afectats.Durant la Setmana Santa alguns d'aquests pobles aïllats acostumen a doblar la població i la sorpresa ha estat arribar a casa i trobar que el televisor no funcionava, ja que s'hi ha fet l'apagada analògica però per problemes d'orografia el senyal no es rep correctament. Aquestes vacances les han passat sense tele. A Taús, un dels pobles afectats, els han tornat a instal·lar el senyal analògic com a solució preventiva. L'apagada els va deixar sense senyal durant uns dies ja que el repetidor no té prou potència per a la TDT i encara no hi han instal·lat el nou. http://www.3cat24.cat/video/2819250

Resposta: A l'alt maresme també és una caca la TDT, més ben dit, allà mai hi ha hagut un servei digne de TV, ni analògic ni digital.